പ്രിയങ്ക ഗാന്ധി നിരാഹാരത്തില് 30 മണിക്കൂറില് ഏറെയായി തടങ്കലില് കരുതല് തടങ്കലില് വെച്ചിരിക്കുന്നത് യഥാര്ത്ഥ കോണ്ഗ്രസുകാരിയെ എന്ന് രാഹുല്ഗാന്ധി ലഖിംപൂര്: പ്രിയങ്ക ഗാന്ധി പോലീസ് കസ്റ്റഡിയില് നിരാഹാരത്തില്. സിതാപൂര് ഗസ്റ്റ് ഹൗസില് ആണ് പ്രിയങ്ക കസ്റ്റഡിയില് ഉള്ളത്. ഉത്തര്പ്രദേശിലെ ലഖിംപൂര് ഖേരിയില് കര്ഷക പ്രതിഷേധത്തിനിടയിലേക്ക് വാഹനം ഇടിച്ചുകയറിയ സംഭവ സ്ഥലം സന്ദര്ശിക്കാനെത്തിയ പ്രിയങ്കയെ അറസ്റ്റ് ചെയ്യുകകയായിരുന്നു. 30 മണിക്കൂറില് ഏറെയായി തടങ്കലില് ആണ് പ്രിയങ്ക. പ്രിയങ്കയുടെ കസ്റ്റഡിയില് രാഷ്ട്രീയ വിവാദവും പ്രതിഷേധവും ഉയരുകയാണ്. ജനപ്രതിനിധികളും രാഷ്ട്രീയ നേതാക്കളും അടക്കം നിരവധി പേര് സന്നദ്ധത അറിയിക്കുമ്ബോഴും രാഷ്ട്രീയ നേതാക്കള് പ്രതിഷേധ ഇടങ്ങളിലേക്ക് എത്തേണ്ട എന്ന നിലപാടാണ് കര്ഷകര് മുന്നോട്ടുവയ്ക്കുന്നത്. ഏതെങ്കിലും തരത്തിലുള്ള അനിഷ്ട സംഭവം ആവര്ത്തിച്ചാല് യാതൊരു ഉത്തരവാദിത്വവും ഇല്ല എന്ന് കര്ഷകര് പറയുന്നത്. മരിച്ച കര്ഷകരുടെ സംസ്കാരചടങ്ങുകള് നടന്നുകൊണ്ടിരിക്കുകയാണ്. അതിനുശേഷം പ്രിയങ്കാഗാന്ധിയെ വിട്ടേക്കും എന്നാണ് പറയുന്നത്. പോലീസ് ഇതുവരെയും തന്റെ അറസ്റ്റ് രേഖപ്പെടുത്തിയിട്ടില്ല എന്നാണ് പ്രിയങ്കഗാന്ധി പുറത്തുവിട്ട ട്വീറ്റില് വ്യക്തമാക്കുന്നത്. അതെ സമയം പ്രിയങ്കയെ പിന്തുണച്ച് രാഹുല് ഗാന്ധി രംഗത്തെത്തിയിരുന്നു. കരുതല് തടങ്കലില് വച്ചിരിക്കുന്നത് യഥാര്ത്ഥ കോണ്ഗ്രസുകാരിയെ ആണെന്നാണ് ഏറ്റവും ഒടുവിലായി രാഹുല്ഗാന്ധി ട്വീറ്റ് ചെയ്തിരിക്കുന്നത്. അര്ധരാത്രിയില് ലഖിംപൂര് ഖേരിയിലേക്ക് തിരിച്ച കോണ്ഗ്രസ് നേതാവ് പ്രിയങ്ക ഗാന്ധിയെ യുപി പൊലീസ് തടഞ്ഞിരുന്നു. തുടര്ന്ന് പ്രിയങ്ക കാല്നടയായി മുന്നോട്ടുനീങ്ങുകയായിരുന്നു. നൂറ് കണക്കിന് പ്രവര്ത്തകരും പ്രിയങ്കയ്ക്കൊപ്പം നടന്നു. പിന്നീട് വാഹനത്തില് പോകാന് പ്രിയങ്കയ്ക്ക് പൊലീസ് അനുവാദം നല്കി. എന്നാല്, ലഖിംപൂര് ഖേരിയില് എത്തും മുന്പ് പ്രിയങ്കയെ പൊലീസ് തടഞ്ഞ് സീതാപൂര് പൊലീസ് സ്റ്റേഷനിലേക്ക് കൊണ്ടുപോവുകയായിരുന്നു. Tags